Nafarroako Parlamentuko Mahaiak, 2018ko martxoaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Laura Lucía Pérez Ruano andreak aurkeztutako gaurkotasun handiko galdera, Santander banketxearekin 2014an formalizatutako maileguaren amortizazioari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2018ko martxoaren 19an

Lehendakaria: Ainhoa Aznárez Igarza

GALDERAREN TESTUA

Podemos-Ahal Dugu talde parlamentarioari atxikitako foru parlamentari Laura Pérez Ruano andreak, Legebiltzarreko Erregelamenduan ezarritakoaren babesean, honako galdera hau egiten du, Nafarroako Gobernuko Ogasuneko eta Finantza Politikako kontseilariak erantzun dezan Legebiltzarraren hurrengo Osoko Bilkuran:

2014an kreditu bat formalizatu zen Santander banketxearekin, zeinaren ondorioz Nafarroak urtero 4,9 milioi euro ordaintzen baitzituen interesetan. Gobernuak ba al du asmorik Hitzarmenaren negoziazioa atzeratu izanaren ondorioz lortutako 215 milioi euroen parte bat mailegu horren amortizazio iragarrian erabiltzeko?

Iruñean, 2018ko martxoaren 15ean

Foru parlamentaria: Laura Lucía Pérez Ruano